open-index/open-wikipedia-markdown huggingface dataset:
Κένι Άντονι

Ο **Κένι Άντονι** (*Kenny Anthony*, 8 Ιανουαρίου 1951-) είναι πολιτικός από την Αγία Λουκία, ο οποίος υπηρέτησε ως πρωθυπουργός της χώρας από τις 30 Νοεμβρίου 2011 ως τις 7 Ιουνίου 2016. Σπούδασε στο Πανεπιστήμιο των Δυτικών Ινδιών και μετά στο Μπέρμιγχαμ. Έγινε μέλος του Εργατικού Κόμματος της χώρας του (υπουργός Παιδείας την περίοδο 1980-81) και έγινε πρωθυπουργός στις 24 Μαΐου του 1997, έπειτα από σαρωτική νίκη στις εκλογές της προηγούμενης ημέρας. Το 2006 το κόμμα του έχασε τις εκλογές και τον διαδέχθηκε στην πρωθυπουργία ο γηραιός Τζον Κόμπτον.

Στις 30 Νοεμβρίου 2011 ο Άντονι επέστρεψε στην πρωθυπουργία, έπειτα από την εκλογική νίκη του Εργατικού Κόμματος της Αγίας Λουκίας, με 10 επί συνόλου 17 εδρών στο Κοινοβούλιο. 

Έπειτα από τις εκλογές του 2016 αντικαταστάθηκε στην πρωθυπουργία από τον Άλεν Τσάστνετ. Ταυτόχρονα, παραιτήθηκε και από την ηγεσία του κόμματός του.
 
## Πηγές
* https://web.archive.org/web/20120207142456/http://www.stlucia.gov.lc/primeminister/former_prime_ministers/kenny_d_anthony/cv.htm - Βιογραφικό του πολιτικού στον ιστότοπο της Κυβέρνησης της Αγίας Λουκίας.

## Παραπομπές


Αντονι Κενι
Ρενέ Πρεβάλ

Ο **Ρενέ Πρεβάλ** (*René Garcia Préval*, 17 Ιανουαρίου 1943 - 3 Μαρτίου 2017) ήταν πολιτικός, ο οποίος υπηρέτησε ως πρόεδρος της Αϊτής (1996-2001 και 2006-2011).

## Βιογραφικά στοιχεία
Γεννήθηκε στις 17 Ιανουαρίου 1943. Από το Φεβρουάριο του 1991 ως τον Οκτώβριο του ιδίου έτους χρημάτισε Πρωθυπουργός. Το 1991 αντικαταστάθηκε και εξορίστηκε από το δικτατορικό καθεστώς. Ήταν φίλος του Jean-Bertrand Aristide και ηγέτης του κόμματος Οικογένεια Lavalas.

Εξελέγη πρόεδρος το Δεκέμβριο του 1995, με 88% και ορκίστηκε στις 7 Φεβρουαρίου 1996. Το 2001 έγινε ο πρώτος Πρόεδρος του νησιού που εγκατέλειψε την εξουσία με φυσικό τρόπο. Εξελέγη ξανά Πρόεδρος, έχοντας κερδίσει στις προεδρικές εκλογές του 2006. Ορκίστηκε στις 14 Μαΐου 2006.

## Ταραχές 2008

Την άνοιξη του 2008 ξέσπασαν ταραχές στη χώρα, για τη ραγδαία άνοδο των τιμών των τροφίμων. Στις 9 Απριλίου ο Πρόεδρος Ρενέ Πρεβάλ απηύθυνε διάγγελμα και προσπάθησε να καθησυχάσει τους κατοίκους. Τουλάχιστον 5 άτομα βρήκαν το θάνατο στις ταραχές, ενώ εξαγριωμένα πλήθη λεηλάτησαν σούπερ μάρκετ. Λίγες ημέρες μετά, και σε μια προσπάθεια για εκτόνωση της κατάστασης, η Γερουσία με 16 ψήφους υπέρ ψήφισε υπέρ της αποπομπήςτου Πρωθυπουργού Ζακ-Εντουάρ Αλεξίς, στις 12 Απριλίου 2008.

Στις 27 Απριλίου 2008 ο Πρόεδρος Πρεβάλ διόρισε νέο πρωθυπουργό τον Ερίκ Πιερ. Τον Μάιο του ιδίου χρόνου, ο διορισμός του Πιερ εγκρίθηκε μεν από τη Γερουσία στις 7 Μαΐου, απορρίφθηκε όμως από τη Βουλή στις 12 Μαΐου 2008 με 51 κατά και 35 υπέρ.

## Σεισμός 2010

Τον Ιανουάριο του 2010 χιλιάδες άνθρωποι σκοτώθηκαν και περισσότεροι τραυματίστηκαν από ισχυρότατο σεισμό που έπληξε την Αϊτή. Το Προεδρικό Μέγαρο υπέστη μεγάλες καταστροφές και ο Πρεβάλ με την σύζυγό του κατάφεραν να διασωθούν και να μετεγκατασταθούν σε ασφαλέστερο σημείο του νησιού. Ωστόσο, ο πρόεδρος επικρίθηκε έντονα για την αργή του αντιμετώπιση της κατάστασης μετά την τραγωδία.

Τον Πρεβάλ διαδέχτηκε στο ύπατο αξίωμα ο Μισέλ Μαρτελί το 2011.

### Θάνατος
Ο Πρεβάλ απεβίωσε σε ηλικία 74 ετών το 2017, όταν υπέστη καρδιακό επεισόδιο.

## Εξωτερικοί σύνδεσμοι
* Προφίλ του πολιτικού

## Παραπομπές


Κατηγορία:Πρόεδροι της Αϊτής
Ιωάννης Ξηροτύρης

Ο **Ιωάννης Ξηροτύρης** (1901 - 23 Φεβρουαρίου 2004) ήταν Έλληνας εκπαιδευτικός και συγγραφέας.

## Βιογραφία
Γεννήθηκε στην Καστανιά Υπάτης. Σπούδασε στη Φιλοσοφική Σχολή του Πανεπιστημίου Αθηνών και έπειτα στη Γερμανία, όπου έγινε διδάκτορας του πανεπιστημίου του Μονάχου. Υπηρέτησε σε πολλά σχολεία της Ελλάδας, μέχρι που ανέλαβε διευθυντής του πειραματικού σχολείου του πανεπιστημίου της Θεσσαλονίκης, μετά από την προτροπή του ιδρυτή του σχολείου, Αλέξανδρου Δελμούζου. Σε μία εποχή που η ελληνική εκπαίδευση ταλανιζόταν από το λεγόμενο γλωσσικό ζήτημα, υπήρξε πάντα βαθιά συνειδητοποιημένος δημοτικιστής.

Στη συνέχεια εξελέγη καθηγητής στην Ανωτάτη Βιομηχανική Σχολή Θεσσαλονίκης, στην έδρα της κοινωνιολογίας, και κατόπιν έγινε και ομότιμος καθηγητής.

Συνέγραψε πολυάριθμα βιβλία και άρθρα. Τελευταίο του βιβλίο ήταν το *«Μνήμες και παρατηρήσεις»* (570 σελίδες), το οποίο συνέγραψε σε ηλικία 95 ετών. Πέθανε σε ηλικία 104 ετών.

## Πηγές
*Νεκρολογία στην "Καθημερινή".

Κατηγορία:Έλληνες συγγραφείς του 20ού αιώνα
Κατηγορία:Αιωνόβιοι
Κεν Λέι

Ο **Κένεθ Λέι** (αγγλ. *Kenneth Lee Lay*, 15 Απριλίου 1942- 5 Ιουλίου 2006) ήταν ο ιδρυτής και διευθύνων σύμβουλος της εταιρείας Enron. 

Ο Κεν Λέι καταδικάστηκε στις 25 Μαΐου του 2006 για την υπόθεση που αποτέλεσε ένα από τα μεγαλύτερα οικονομικά και χρηματιστηριακά σκάνδαλα στην ιστορία των ΗΠΑ. Μαζί με τον Τζέφρι Σκίλλινγκ (Jeffrey Skilling), ο Λέι θεωρήθηκε υπεύθυνος για τη χρεοκοπία της εταιρείας, τον Δεκέμβριο του 2001, και τη μετατροπή της σε συνώνυμο των λογιστικών σκανδάλων.
Η Enron υπήρξε μια από τις μεγαλύτερες εταιρείες των Ηνωμένων Πολιτειών και ο Λέι στενός φίλος του προέδρου των Ηνωμένων Πολιτειών Τζωρτζ Μπους. Ο Λέι πέθανε από καρδιακή προσβολή στη θερινή του κατοικία στο Άσπεν του Κολοράντο.

## Παραπομπές


## Εξωτερικοί σύνδεσμοι
* 
*Προφίλ

Κατηγορία:Αμερικανοί επιχειρηματίες
Καλκότ Ματασκελέκελε

Ο **Καλκότ Ματασκελέκελε** (Kalkot Mataskelekele, 1949-) ήταν Πρόεδρος του Βανουάτου από το 2004 ως το 2009. Η θητεία του διήρκεσε 5 έτη και είναι ο πρώτος πτυχιούχος Αρχηγός Κράτους της νησιωτικής χώρας.

## Προφίλ
Γεννήθηκε στις 24 Απριλίου 1949. Είναι δικηγόρος από την Πορτ Βίλα και γαμπρός του Ουόλτερ Λίνι.

Εξελέγη Πρόεδρος στις 16 Αυγούστου 2004 από ειδικό Εκλεκτορικό Σώμα, κερδίζοντας στον τελικό γύρο της ψηφοφορίας τον Γουίλι Ντέιβιντ Σόουλ με 49 ψήφους έναντι 7. Ανέλαβε καθήκοντα την ίδια ημέρα.  Με τη λήξη της πρώτης του θητείας, στις 16 Αυγούστου του 2009, τον διαδέχθηκε με βάση το Σύνταγμα, προσωρινά, ο πρόεδρος της Βουλής, Μαξίμ Καρλότ Κορμάν. Ο Ματασκελέκελε είναι ξανά υποψήφιος για το αξίωμα του προέδρου και η εκλογή γίνεται στις αρχές Σεπτεμβρίου του 2009. Στον πρώτο γύρο της ψηφοφορίας, που διεξήχθη την 1η Σεπτεμβρίου του 2009 ο Ματασκελέκελε ήταν δεύτερος με 14 ψήφους πίσω από τον Βίνσεντ Μπουλεκόνε, ο οποίος έλαβε 16 ψήφους. Ο δεύτερος γύρος στις 2 Σεπτεμβρίου δεν έβγαλε νικητή. Τελικά, στον τρίτο γύρο εξελεγη νέος πρόεδρος ο Ιόλου Άμπιλ και ανέλαβε καθήκοντα στις 2 Σεπτεμβρίου του 2009.

## Παραπομπές


Ματασκελεκελε
Χαμ Λίνι

Ο **Χαμ Λίνι** (*Ham Lini Vanuaroroa*, 1951-2025) ήταν πολιτικός από το Βανουάτου.Υπήρξε πρωθυπουργός της χώρας από το 2004 έως το 2008. 

## Πολιτική σταδιοδρομία
Γεννήθηκε στις 8 Δεκεμβρίου 1951. Είναι αδελφός του Ουόλτερ Λίνι, εκ των ιδρυτών του Βανουάτου. Είναι ηγέτης του Ενωτικού Εθνικού Κόμματος, το οποίο κέρδισε τις βουλευτικές εκλογές του Ιουλίου του 2004 και με 10 επί συνόλου 52 εδρών έγινε το μεγαλύτερο κόμμα στο Κοινοβούλιο. Έχασε την πρωθυπουργία από το Σερζ Βοχόρ, ωστόσο είχε την υποστήριξη του κόμματος Vanua'aku Pati, με ηγέτη τον απερχόμενο πρωθυπουργό Έντουαρντ Ναταπέι. Στις 20 Αυγούστου του 2004 οι Βοχόρ και Λίνι σχημάτισαν κυβέρνηση εθνικής ενότητας, στην οποία ο Βοχόρ παρέμεινε πρωθυπουργός και ο Λίνι αντιπρόεδρος της κυβέρνησης και υπουργός Εσωτερικών. Τον Δεκέμβριο του  2004, ο Βοχόρ ανατράπηκε με πρόταση μομφής, εξαιτίας της απόφασής του να συνάψει διπλωματικές σχέσεις με την Ταϊβάν και το Κοινοβούλιο εξέλεξε πρωθυπουργό στις 11 Δεκεμβρίου το Χαμ Λίνι. Στις 21 Μαρτίου του 2006, ο Λίνι επέζησε πρότασης μομφής κατά της κυβέρνησής του, με ψήφους 30-20. Μετά τις βουλευτικές εκλογές του 2008 τον Λίνι διαδέχθηκε στο πρωθυπουργικό αξίωμα ο Έντουαρντ Ναταπέι.

Ο Λίνι απεβίωσε σε ηλικία 73 ετών, στις 10 Νοεμβρίου 2025.

## Παραπομπές


Λινι
Πασίων

Ο **Πασίων** ήταν σύγχρονος του Δημοσθένη, ένας από τους πιο σημαντικούς τραπεζίτες του 4ου αιώνα π.Χ. και ταυτόχρονα ένας από τους πιο πλούσιους άνδρες της Ελλάδας. Τα περισσότερα γι αυτόν τα γνωρίζουμε από λόγους του Δημοσθένη που έγραψε για τον Απολλόδωρο, τον γιο του Πασίωνα.

Ο Πασίων ήταν απελεύθερος και μία από τις περιπτώσεις δούλων στους οποίους ανατέθηκαν από τους κυρίους τους εμπιστευτικές θέσεις και κατάφεραν να ανελιχθούν με την ικανότητά τους. Αρχίζοντας από πολύ χαμηλά, ο Πασίων μάζεψε στη διάρκεια της ζωής του τριάντα τάλαντα περιουσία, αφού μόνο το εργοστάσιο ασπιδοπηγίας (κατασκευής ασπίδων) τού απέφερε ετησίως 6.000 δραχμές (*Δημοσθ. 36.11*).

Ως τραπεζίτης, ο Πασίων διακρίθηκε τόσο πολύ στη δουλειά και στην αντίληψη που είχε για τις επιχειρήσεις, που οι κύριοι του τον απελευθέρωσαν. Λέγεται ότι οι καταθέσεις σε τράπεζες χωρίς προκαθορισμένο προορισμό όπου οι τραπεζίτες εκτελούσαν διαδοχικές πληρωμές σε τρίτους σύμφωνα με αντίστοιχες εντολές των καταθετών, ήταν μια εφεύρεση του Πασίωνα. 

Για τις μεγάλες υπηρεσίες που προσέφερε στην αθηναϊκή πολιτεία του απονεμήθηκαν πλήρη πολιτικά δικαιώματα και αναγνωρίστηκε ως δημότης Αχαρνέων, πράγμα πολύ σπάνιο για όποιον ήταν κάποτε δούλος.

Ο Πασίων πέθανε γύρω στα 370 π.Χ.

## Παραπομπές


Κατηγορία:Αρχαίοι Έλληνες σκλάβοι
Κατηγορία:Αρχαίοι Έλληνες
Λεμούριος

Ο **λεμούριος** είναι είδος προπίθηκου, της τάξης των πρωτευόντων. Αποτελεί ενδημικό είδος στη Μαδαγασκάρη και το είδος καφέ λεμούριος απειλείταιμε εξαφάνιση. Επίσης, αρκετά είδη απειλούνται εξαιτίας της λαθροθηρίας. Η ονομασία τους προέρχεται από το λατινικό lemures, που σημαίνει: «πνεύματα της νύχτας» και αναφέρεται στα έντονα και εκτυφλωτικά μάτια των νυκτόβιων ειδών. 

Η κοινή και γνωστότερη ονομασία του ζώου, που χρησιμοποιείται πιο πολύ σήμερα είναι **λεμούριος**.

## Καταγωγή
Θεωρείται η πιο αρχέγονη οικογένεια θηλαστικών. Εμφανίστηκαν στις αρχές του Καινοζωικού αιώνα και ταξινομούνται στην υπόταξη Προπίθηκοι. Σύμφωνα με τα απολιθώματα παλαιότερων εποχών, οι λεμούριοι ζούσαν σε όλο τον κόσμο, ωστόσο δεν κατάφεραν να επικρατήσουν όταν εμφανίστηκαν οι πίθηκοι και επέζησαν για εκατομμύρια χρόνια μόνο στη Μαδαγασκάρη.

## Γένη και είδη
Υπάρχουν τρεις οικογένειες: *Λεμουριίδες*, *Ιντριίδες* και Δωβεντονιίδες. Οι εν λόγω οικογένειες περιλαμβάνουν 11 γένη με 20 είδη.
Σε αντίθεση με τα υπόλοιπα πρωτεύοντα, στους λεμούριους τα θηλυκά υπερισχύουν των αρσενικών.

## Περιγραφή

Οι λεμούριοι μοιάζουν στις διαστάσεις με μεγάλες γάτες και έχουν ρύγχος που θυμίζει αλεπού. Το τρίχωμά τους είναι πυκνό και μαλακό, ενώ τα μάτια και τα αυτιά τους είναι μεγάλα. Η ουρά τους είναι μακριά και φουντωτή και είναι δίχρωμη (χρώματος μαύρου και άσπρου εναλλακτικά σε ορισμένα είδη).

Τα ζώα αυτά παρουσιάζουν τα χαρακτηριστικά των πρωτευόντων, που αναπτύχθηκαν εξελικτικά για να φθάσουν στο αποκορύφωμά τους, τον άνθρωπο. Παρουσιάζουν επίσης και τα χαρακτηριστικά των εντομοφάγων. Έχουν ανεπτυγμένη όσφρηση και μάλιστα περισσότερο από την όραση. Η νοημοσύνη τους δεν είναι αναπτυγμένη, καθώς η εξέλιξη του φλοιού στον εγκέφαλό τους δεν παρουσίασε ικανοποιητική ανάπτυξη. Το θηλυκό γεννάει μόνο μία συγκεκριμένη περίοδο του χρόνου. Το πρώτο δάχτυλο στα άκρα τους είναι σχεδόν αντιτακτό προς τα άλλα τέσσερα δάχτυλα.

Ο λεμούριος *Μικροκήβος ο μυόξινος* - *Microcebus myoxinus* της Μαγαδασκάρης είναι το μικρότερο πρωτεύον στον κόσμο με βάρος 30 γραμμάρια

## Διάφορα

Στα παιδιά είναι γνωστός από τον ήρωα της ταινίας "Μαδαγασκάρη". Συναντώνται δεκατρία διαφορετικά είδη στο συγκεκριμένο νησί. Πολύ λίγα είδη απαντώνται και σε άλλα νησιά, όπως στις Κομόρες.

## Δείτε επίσης
* Ταξινομία των λεμούριων

## Αναφορές



## Πηγές
* Συλλογικό έργο, Εγκυκλοπαίδεια «Παιδεία», τ. 14, εκδ. Μαλλιάρης- Παιδεία.

## Εξωτερικοί συνδέσμοι
* H φτώχια απειλεί τους μοναδικούς λεμούριους της Μαδαγασκάρης in.gr, 20-10-2013.
* Ιπτάμενος λεμούριος, ο κοντινότερος συγγενής των πρωτευόντων

Κατηγορία:Λεμούριοι
Ρεντ Μπάτονς

Ο **Ρεντ Μπάτονς** (αγγλ. Red Buttons), καλλιτεχνικό ψευδώνυμο του **Άαρον Τσουάτ**  (αγγλ. Aaron Chwatt, 5 Φεβρουαρίου 1919 - 13 Ιουλίου 2006), ήταν Αμερικανός ηθοποιός. Βραβεύτηκε με ένα Όσκαρ για το ρόλο του στρατιωτικού Κέλι στην ταινία *[[Σαγιονάρα (ταινία)|Σαγιονάρα]]* *(Sayonara)* το 1957. Στην τηλεόραση διατηρούσε το *«The Red Buttons Show»*, ενώ στον κινηματογράφο εμφανίστηκε στις ταινίες *Χατάρι* *(Hatari, 1962)*, *Η μεγαλύτερη ημέρα του πολέμου* *(The Longest Day, 1962)*, *Σκοτώνουν τα άλογα όταν γεράσουν* *(They Shoot Horses, Don't They?, 1969)*, *[[Η περιπέτεια του Ποσειδώνα]]* *(The Poseidon Adventure, 1972)*, *Ο Πιτ και ο δράκος* *(Pete's Dragon, 1977)*.

## Βραβεία

### Όσκαρ
*Β΄ ανδρικού ρόλου *[[Σαγιονάρα (ταινία)|Σαγιονάρα]]* - *(Sayonara, 1957)* 

### Χρυσές Σφαίρες
*Β΄ ανδρικού ρόλου *Σαγιονάρα* - *(Sayonara, 1957)* 

Υποψηφιότητες:
* Β΄ ανδρικού ρόλου *Τζιν Χάρλοου* - *(Harlow, 1967)* 
* Β΄ ανδρικού ρόλου *[[Σκοτώνουν τ' άλογα όταν γεράσουν]]* - *(They Shoot Horses, Don't They?, 1969)*

## Φιλμογραφία

## Παραπομπές


## Εξωτερικοί σύνδεσμοι
*"A Tribute to Red Buttons" 

Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Εβέλιος

thumb|Ο χάρτης της Σελήνης του Εβέλιου.
Ο **Ιωάννης Εβέλιος** ή **Χεβέλιους** (, , Γκντανσκ, 28 Ιανουαρίου 1611 – 28 Ιανουαρίου 1687) ήταν Πολωνός αστρονόμος. Γιος ενός εύπορου ζυθοποιού, του Abraham Hewelke (1576-1649), και της Kordula Hecker (1576-1655), σπούδασε νομικά στο Πανεπιστήμιο του Λέιντεν από το 1630 και αργότερα ταξίδεψε στη Γαλλία και την Αγγλία, όπου συναντήθηκε με τους Πιέρ Γκασσεντί, Μαρέν Μερσέν και Αθανάσιο Κίρχερ. Το 1634 επέστρεψε στη γενέτειρά του και στις 21 Μαρτίου 1635 τέλεσε τον γάμο του με την Katharine Rebeschke, μια γειτόνισσα που είχε τα δύο διπλανά σπίτια.

Ο Εβέλιος έγινε δημοτικός σύμβουλος στην πόλη του. Το 1641 εγκατέστησε στη σκεπή του σπιτιού του αστεροσκοπείο εξοπλισμένο με σημαντικά για την εποχή του όργανα. Από το 1642 έως το 1645 παρατήρησε τις ηλιακές κηλίδες και το 1647 δημοσίευσε τον πρώτο λεπτομερή χάρτη της Σελήνης. Ο Εβέλιος υπολόγισε το ύψος των βουνών της Σελήνης μετρώντας το μήκος των σκιών τους και ανακάλυψε μία από τις διαφορετικές κινήσεις της, τη λίκνιση. Εξίσου σημαντικές για την εποχή του υπήρξαν οι ακριβείς μετρήσεις του για τις θέσεις των πλανητών και των αστέρων. Επίσης, ανακάλυψε τέσσερις κομήτες. Το αστεροσκοπείο του πυρπολήθηκε το 1679.

Ωστόσο, το έργο που τον κατέστησε ευρύτερα γνωστό είναι το ***Firmamentum Sobiescianum***, ένας άτλαντας της ουράνιας σφαίρας που αποτυπώνει με καλλιτεχνικό τρόπο τις μορφές των γνωστών ως τότε αστερισμών και τις ακριβείς θέσεις 1.564 αστέρων, ενώ εισήγαγε και 7 νέους αστερισμούς, όπως είναι η Ασπίς και οι Θηρευτικοί Κύνες, καλούμενοι αστερισμοί του Εβέλιου, που έγιναν επίσημα αποδεκτοί από τη Διεθνή Αστρονομική Ένωση το 1930 και χρησιμοποιούνται από τους αστρονόμους. Ο άτλαντας αυτός από χάρτες του ουρανού, ο οποίος ήταν αφιερωμένος στον βασιλιά της Πολωνίας, Ιωάννη Γ΄ Σομπιέσκι, ήταν παράρτημα στο έργο του ***Prodromus Astronomiae***, που εκδόθηκε το 1690, μετά τον θάνατο του Εβέλιου.

## Εξωτερικοί σύνδεσμοι

* Galileo Project για τον Εβέλιο
* Electronic facsimile-editions of the rare book collection at the Vienna Institute of Astronomy (σπάνια συλλογή βιβλίων από το Αστρονομικό Ινστιτούτο της Βιέννης)

Εβέλιος
Κατηγορία:Αστρονόμοι του 17ου αιώνα
Ο Ρατατούης

**Ο Ρατατούης** (αγγλικός τίτλος **Ratatouille**) είναι η όγδοη ταινία των Pixar Animation Studios σε συνεργασία με την Walt Disney Pictures. Η ταινία σκηνοθετείται από τον Μπραντ Μπερντ, σκηνοθέτη και της ταινίας Οι απίθανοι). Το σενάριο υπογράφει ο ίδιος, ο Τζαν Πινκάβα και ο Τζιμ Τζιαμποτσίνο. Η μουσική της ταινίας είναι του Μάικλ Τζακίνο. Η ταινία κέρδισε το Όσκαρ Καλύτερης Ταινίας Κινουμένων Σχεδίων το 2007. Βασικός πρωταγωνιστής είναι ο Ρέμι το ποντίκι.

## Πλοκή
Η ταινία περιγράφει την ιστορία του Ρεμί, ενός καλοφαγά ποντικού που θέλει να γίνει μάγειρας στο καλύτερο εστιατόριο του Παρισιού. Έτσι λοιπόν αποφασίζει να βοηθήσει ένα δόκιμο  μάγειρα στο εν λόγω εστιατόριο. Ο καλύτερος κριτής όλης της χώρας επισκέπτεται το εστιατόριο και ο Ρεμί φτιάχνει ένα απλό φαγητό το οποίο εκπλήσσει τον κριτή, γιατί είχε να το γευτεί από τα παιδικά του χρόνια. Όταν ο κριτής δοκιμάζει το υπέροχο αυτό φαγητό (Ρατατούι), γράφει σε όλες τις εφημερίδες του Παρισιού τις καλύτερες κριτικές. Οπότε το εστιατόριο  αρχίζει να γίνεται διάσημο και πάλι και να αποκτά όλο και περισσότερους πελάτες. Μέσα από όλη αυτή την ιστορία υπάρχει και εγκιβωτισμός,  δηλαδή μία ιστορία μέσα σε μία άλλη. Ανακαλύπτουμε, λοιπόν, πως ο Λιγκουίνι, ο μάγειρας που βοήθησε αυτός ο ποντικός, έχει κληρονομήσει το εστιατόριο από τον πατέρα του Γκουστό. Τέλος, ο Λιγκουίνι αναγνωρίζει πως ο  Ρεμί, ένας ποντικός, έχει φτιάξει τόσο υπέροχες γεύσεις για όλο το εστιατόριο και πως αντί για αυτόν αξίζει τα συγχαρητήρια ο Ρεμί.

## Ηθοποιοί

## Box office
Με προϋπολογισμό 150 εκατομμύρια δολάρια η ταινία έκανε άνοιγμα τριημέρου στην 1η θέση με 47 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 206,4 εκατομμύρια δολάρια και στον υπόλοιπο κόσμο συγκέντρωσε 417,3 εκατομμύρια δολάρια. Παγκοσμίως απέφερε 623,7 εκατομμύρια δολάρια.

## Παραπομπές


## Εξωτερικοί σύνδεσμοι
* 

Ρατατουης
Ρατατουης
Κατηγορία:Αγγλόφωνες ταινίες
Κατηγορία:Αμερικανικές κωμικές ταινίες
Κατηγορία:Ταινίες παραγωγής Pixar
Κατηγορία:Ταινίες παραγωγής Walt Disney Pictures
Κατηγορία:Έργα με θέμα τη διατροφή
Κατηγορία:Κωμικές ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2007
Κατηγορία:Όσκαρ Καλύτερης Ταινίας Κινουμένων Σχεδίων
Κατηγορία:Χρυσή Σφαίρα Καλύτερης Ταινίας Κινουμένων Σχεδίων
Κατηγορία:Ταινίες με μουσική σύνθεση Μάικλ Τζακίνο
Πινακοθήκη του Μοντέρνου (Μόναχο)

thumb|Πινακοθήκη του Μοντέρνου, η κεντρική ροτόντα
thumb|180px|συλλογή Design
Η **Πινακοθήκη του Μοντέρνου** (*Pinakothek der Moderne*) ονομάζεται το  σύγχρονο μουσείο τέχνης που βρίσκεται στο κέντρο της πόλης του Μονάχου στη Γερμανία. Μαζί με την *Παλαιά Πινακοθήκη* *(Alte Pinakothek)*, τη *Νέα Πινακοθήκη* *(Neue Pinakothek)* και το *Λένμπαχχαους* *(Lenbachhaus)* αποτελεί το ζωγραφικό τμήμα της «Kunstareal» («περιοχής τέχνης») του Μονάχου.

## Το κτίριο
Σχεδιασμένο από τον Γερμανό αρχιτέκτονα Στέφαν Μπράουνφελς (Stephan Braunfels), εγκαινιάστηκε τον Σεπτέμβριο του 2002 μετά από επτά έτη κατασκευής. Η ευθύγραμμη πρόσοψη, όπου δεσπόζει το λευκό και το γκρίζο σκυρόδεμα, διακόπτεται από τα μεγάλα παράθυρα και τις στήλες. Κάθε μια από τις τέσσερις γωνίες του κτιρίου, που συνδέονται με την κεντρική ροτόντα, αφιερώνεται σε μια ειδική συλλογή. Το μουσείο διαιρείται, έτσι σε τομείς τέχνης (Kunst), αρχιτεκτονικής (Architektur), Βιομηχανικού σχεδιασμού (Design) και γραφικών εργασιών σε χαρτί (Graphik).

## Δικτυακοί τόποι
* Pinakothek der Moderne - Homepage 
* Architekturmuseum - Homepage
* Design Collection - Homepage

## Εικόνες

Image:Kirchner Böhmischer Waldsee, 1911.jpg|Ernst Ludwig Kirchner "Bohemian Lake" 1911 
Image:Franz Marc-Tyrol (Tirol) (1914).jpg|Franz Marc "Tyrol" 1914
Image:Oskar Schlemmer Tänzerin (Geste).jpg|Όσκαρ Σλέμερ "Tänzerin" 1922


## Παραπομπές


Κατηγορία:Μουσεία τέχνης στη Γερμανία
Κατηγορία:Μοντέρνα τέχνη
Κατηγορία:Μόναχο
Μοντερνου Μοναχου
Τροπικός του Αιγόκερω

thumb|400px|Ο νοητός κύκλος του Τροπικού του Αιγόκερω στον παγκόσμιο χάρτη.

Ο **Τροπικός του Αιγόκερω** είναι ένας από τους πέντε βασικούς νοητούς κύκλους γεωγραφικού πλάτους στη χαρτογράφηση της Γης. Βρίσκεται παράλληλος με τον ισημερινό της Γης σε απόσταση 23° 26′ 22″ νότια, ενώ ορίζεται ως ο κύκλος με το νοτιότερο γεωγραφικό πλάτος στο οποίο μπορεί να βρεθεί ο Ήλιος στο ζενίθ το μεσημέρι κατά το χειμερινό ηλιοστάσιο του Δεκεμβρίου (21 ή 22 Δεκεμβρίου). Κατά το χειμερινό ηλιοστάσιο σημειώνεται η μικρότερη σε διάρκεια ημέρα και η μεγαλύτερη σε διάρκεια νύχτα του έτους (στο βόρειο ημισφαίριο), ενώ εκείνη τη μέρα το νότιο ημισφαίριο της Γης έχει τη μέγιστη δυνατή έκθεση προς τον Ήλιο.

## Ονομασία
Το όνομα που δόθηκε σε αυτό το νοητό κύκλο προέρχεται από τη θέση του Ήλιου κατά το χειμερινό ηλιοστάσιο στον αστερισμό του Αιγόκερω, την περίοδο ονομασίας του. Σήμερα, με τη σταδιακή μετάπτωση του άξονα της Γης, ο Ήλιος βρίσκεται στον αστερισμό του Τοξότη κατά το χειμερινό ηλιοστάσιο, η ονομασία όμως παραμένει ως **Τροπικός του Αιγόκερω** για ιστορικούς αλλά και βασικούς χαρτογραφικούς λόγους.

## Γεωγραφία
Ο αντίστοιχος νοητός κύκλος του Τροπικού του Αιγόκερω στο βόρειο ημισφαίριο είναι ο Τροπικός του Καρκίνου. Ο Τροπικός του Αιγόκερω διαχωρίζει τα γεωγραφικά πλάτη ως εξής: τα νοτιότερα πλάτη ανήκουν στη νότια εύκρατη ζώνη, ενώ τα βορειότερα πλάτη ως και τον Τροπικό του Καρκίνου, περιλαμβάνοντας δηλαδή τις ζώνες ανάμεσα στους τροπικούς και τον ισημερινό, ανήκουν στη ζώνη των τροπικών.
[thumb|right|300px|Μνημειακή κατασκευή βόρεια της πόλης [Αντοφαγάστα στη Χιλή, σε σημείο από το οποίο διέρχεται ο Τροπικος του Αιγόκερω.]]
[thumb|right|300px|Πινακίδα σε σημείο διέλευσης του Τροπικού του Αιγόκερω στη [Ναμίμπια.]]
[thumb|300px|Μνημειακό σημείο στην περιοχή Ροκχάμπτον της [Αυστραλίας, από το οποίο διέρχεται ο Τροπικός του Αιγόκερω.]]
[thumb|right|300px|Οδική πινακίδα που σημειώνει τον Τροπικό του Αιγόκερω στην πόλη Σαντάνα ντο Παρναίμπα της [Βραζιλίας.]]
Ξεκινώντας από τον πρώτο μεσημβρινό (Μεσημβρινός του Γκρίνουιτς) και με κατεύθυνση ανατολικά, παρακάτω παρουσιάζονται τα σημεία από τα οποία διέρχεται ο Τροπικός του Αιγόκερω:

:

Ο κατάλογος στη συνέχεια περιλαμβάνει πόλεις, οικισμούς, αλλά και σημεία ενδιαφέροντος, που βρίσκονται κοντά στον Τροπικό του Αιγόκερω, ή ο νοητός κύκλος διέρχεται από αυτά. Ο κατάλογος είναι ενδεικτικός.

Αργεντινή:
* Σαν Σαλβαντόρ ντε Χουχούι, Πάμπας (περιοχή), Άνδεις (οροσειρά)
Αυστραλία:
* Άλις Σπρινγκς (Βόρεια Αυστραλιανή Περιοχή), Έμεραλντ (Κουίνσλαντ), Ρόκχαμπτον (Κουίνσλαντ), Λόνγκριτς (Κουίνσλαντ), καθώς και έρημος Γκίμπσον (Δυτική Αυστραλία), οροσειρά Γκρέιτ Ντιβάιντινγκ (Κουίνσλαντ)
Βραζιλία:
* Ιτακακεστετούμπα, Μόζι ντας Κρούσες, Μαρινγκά, Σάο Πάολο, Σοροκάμπα, Ουμπατούμπα
Μαδαγασκάρη:
* Τολιάρα
Μοζαμβίκη:
* Ιναμπανέ (πόλη)
Μποτσουάνα:
* έρημος Καλαχάρι
Ναμίμπια:
* έρημος Καλαχάρι, έρημος Ναμίμπ
Νότια Αφρική:
* Πολοκουάνε, Κάπρικορν (πόλη), Κρούγκερ (εθνικό πάρκο)
Παραγουάη:
* Κονσεψιόν
Χιλή:
* Αντοφαγάστα, έρημος Ατακάμα, Άνδεις (οροσειρά)

Κατηγορία:Χαρτογραφία
Κατηγορία:Τροπικοί
Άντριου Στάντον

Ο **Άντριου Στάντον** (*Andrew Stanton*, 3 Δεκεμβρίου 1965) είναι Αμερικανός σεναριογράφος και σκηνοθέτης.

Δουλεύει στην Pixar. Έχει γράψει τις ταινίες Toy Story, Ζουζούνια, Toy Story 2, Μπαμπούλας Α.Ε., Ψάχνοντας τον Νέμο, και το  Toy Story 3. Έχει σκηνοθετήσει τα *Ζουζούνια*, το *Ψάχνοντας το Νέμο* και το  WALL-E (για το οποίο κέρδισε το Όσκαρ Ταινίας Κινουμένων Σχεδίων του 2008) αλλά και το μικρού μήκους "A Story" (εκτός Pixar).

Έχει κάνει κι άλλες πολλές δουλειές στην Pixar.
## Παραπομπές


Κατηγορία:Άνθρωποι της Pixar
Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Σκηνοθέτες ταινιών βραβευμένες με Όσκαρ Καλύτερων Κινουμένων Σχεδίων
Κατηγορία:Βραβευμένοι με Χρυσή Σφαίρα
Κατηγορία:Σκηνοθέτες κινουμένων σχεδίων
Κατηγορία:Αμερικανοί animators
Κατηγορία:Αμερικανοί ηθοποιοί φωνής
Μονοοπτική φωτογραφική μηχανή

Η **μονοοπτική ρεφλέξ φωτογραφική μηχανή**, ή απλούστερα **μονοοπτική φωτογραφική μηχανή,** γνωστή και ως **φωτογραφική μηχανή SLR**, ή απλούστερα **SLR** (Single Lens Reflex) είναι ο κυρίαρχος σήμερα και ευρύτερα διαδεδομένος τύπος των κλασικών φωτογραφικών μηχανών και κυρίως των επαγγελματικών όπου η σκόπευση του θέματος γίνεται μέσα από τον φακό, χρησιμοποιώντας φιλμ των 35 mm. 

Οι μηχανές αυτές φέρουν έναν μετακινούμενο καθρέφτη τοποθετημένο ανάμεσα στο φακό και το φιλμ από το οποίο αντανακλάται το είδωλο στο υπερκείμενο αυτού πεντάπρισμα, όπου και εξ αυτού φτάνει πλέον διορθωμένο στο σκόπευτρο της μηχανής. Με την ενεργοποίηση (πάτημα κομβίου) λήψης ο καθρέπτης υψώνεται και το φως του ειδώλου προσπίπτει απ΄ ευθείας στο φιλμ.

Μετά την επιλογή αγοράς του τύπου φωτογραφικής μηχανής απαιτείται η άμεση εξοικείωση με τις δυνατότητες που παρέχει η συγκεκριμένη μηχανή και τις διάφορες ρυθμίσεις της. Ασφαλέστερος βοηθός επ΄ αυτού είναι το βιβλίο οδηγιών που συνοδεύει τη μηχανή.

Ανάλογα με τον τύπο του φωτογραφικού φακού που είναι κάθε φορά προσαρμοσμένος στο σώμα της μηχανής λαμβάνει αυτή και επιπλέον χαρακτηριστικό όνομα π.χ. κανονική, ευρυγώνια, ζουμ, μάκρο και τήλε. Οι αντίστοιχες, ως προς τον τρόπο σκόπευσης του αντικειμένου, ψηφιακές φωτογραφικές μηχανές ονομάζονται dSLR (digital Single Lens Reflex).

## Εξωτερικοί σύνδεσμοι
* 
* Σχετικό άρθο για SLR μηχανές.

Κατηγορία:Φωτογραφική μηχανή
Μουσικό συγκρότημα

[μικρογραφία|Οι [The Beatles|Beatles (1965) ήταν ένα τετραμελές μουσικό συγκρότημα από το Λίβερπουλ της Αγγλίας]]
**Μουσικό συγκρότημα**, **γκρουπ** ή **μπάντα** είναι ένα σχήμα μουσικών. Μπορεί να γράφει μουσική και στίχους, αλλά κυρίως παίζει κομμάτια δικά του ή διασκευές κομματιών άλλων συγκροτημάτων ή άλλων μουσικών. Συνήθως το μουσικό συγκρότημα απαρτίζεται από τραγουδιστές και μουσικούς που παίζουν διαφορετικά όργανα.

Ο όρος αυτός συναντάται κυρίως στη ροκ ή στην ποπ μουσική. Για άλλα είδη μουσικής χρησιμοποιείται και ο όρος "μουσικό σύνολο".

## Αριθμός μελών
Ο αριθμός των μελών ενός μουσικού συγκροτήματος ποικίλλει, καθώς τα συγκροτήματα μπορεί να είναι διμελή (π.χ. The White Stripes, The Black Keys, Bang, Antique, Goin' Through), τριμελή (π.χ. Bee Gees, Nirvana, Ημισκούμπρια), τετραμελή, τα οποία είναι και τα συχνότερα σχήματα (Beatles, Metallica, The Smashing Pumpkins, Raining Pleasure), πενταμελή (π.χ. The Beach Boys, Oasis, AC/DC, One) ή και με περισσότερα μέλη.

## Παραπομπές


## Εξωτερικοί σύνδεσμοι
* 


Κατηγορία:Ροκ μουσική
Πιτ Ντόκτερ

Ο **Πίτερ Χανς Ντόκτερ** (αγγλ. *Peter Docter*) είναι Αμερικανός σεναριογράφος και σκηνοθέτης. Είναι σημαντικό στέλεχος της Pixar μα έχει δουλέψει και σε άλλες ταινίες όπως στο «Κινούμενο Κάστρο» του Χαγιάο Μιγιαζάκι και έχει σκηνοθετήσει επίσης το short animation «Winter».

Εντός Pixar έχει υπογράψει τα σενάρια των ταινιών: Toy Story, Toy Story 2, Μπαμπούλας Α.Ε., Αυτοκίνητα και Toy Story 3. Έχει σκηνοθετήσει το Μπαμπούλας Α.Ε. που πήρε υποψηφιότητα για Όσκαρ καλύτερης ταινίας animation και το short «Το καινούριο αυτοκίνητο το Μάικ».

Δεν έχει σκηνοθετήσει και γράψει μόνο αλλά έχει κάνει και άλλες δουλειές στην Pixar.

## Παραπομπές


## Εξωτερικοί σύνδεσμοι
* Βιογραφία του Πίτερ Ντόκτερ 

Κατηγορία:Άνθρωποι της Pixar
Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Βραβευμένοι με Χρυσή Σφαίρα
Κατηγορία:Σκηνοθέτες κινουμένων σχεδίων
Κατηγορία:Αμερικανοί animators
Κατηγορία:Αμερικανοί ηθοποιοί φωνής
Κατηγορία:Σκηνοθέτες φωνής
Δελτίο Ειδικού Εισιτηρίου

Το **Δελτίο Ειδικού Εισιτηρίου** (**ΔΕΕ**, λέγεται και **φοιτητικό πάσο** ή απλώς **πάσο**) ήταν μια κάρτα έκπτωσης για την χρήση των μέσων μαζικής μεταφοράς στην Ελλάδα. Χορηγείτο κυρίως σε φοιτητές πανεπιστημιακών ιδρυμάτων, ενώ υπάρχουν και άλλοι τύποι ΔΕΕ για χρήση από άλλες ειδικές κατηγορίες επιβατών, όπως Άτομα με Αναπηρία, ορισμένους δημοσίους υπαλλήλους, στρατιωτικούς, πολυτέκνους κτλ.

## Λειτουργία
Ο κάτοχος και δικαιούχος του ΔΕΕ είχε το προνόμιο να πληρώνει την μειωμένη τιμή του εισιτηρίου κάθε φορά που χρησιμοποιεί τα μέσα μαζικής μεταφοράς. Το ΔΕΕ ίσχυε μόνο για ένα χρόνο (ακαδημαϊκό έτος): μετά έπρεπε να ανανεωθεί, ώστε να μπορέσει ο φοιτητής να πληρώνει για μειωμένα εισιτήρια. 

Δικαιούχοι ήταν:

α) Οι φοιτητές πλήρους φοίτησης του πρώτου κύκλου σπουδών που δεν είναι ήδη κάτοχοι πτυχίου ΑΕΙ για όσα έτη απαιτούνται για τη λήψη πτυχίου σύμφωνα με το ενδεικτικό πρόγραμμα σπουδών προσαυξημένα κατά δύο (2) έτη.

β) Οι φοιτητές μερικής φοίτησης του πρώτου κύκλου σπουδών που δεν είναι ήδη κάτοχοι πτυχίου ΑΕΙ για διπλάσια έτη από όσα απαιτούνται για τη λήψη πτυχίου σύμφωνα με το ενδεικτικό πρόγραμμα σπουδών.

γ) Οι φοιτητές του δεύτερου κύκλου σπουδών που δεν είναι ήδη κάτοχοι μεταπτυχιακού τίτλου για όσα έτη διαρκεί η φοίτησή τους σύμφωνα με το εκάστοτε ενδεικτικό πρόγραμμα δεύτερου κύκλου σπουδών.

δ) Οι φοιτητές του τρίτου κύκλου σπουδών που δεν είναι ήδη κάτοχοι διδακτορικού τίτλου για τέσσερα (4) έτη από την ημερομηνία εγγραφής τους.

ε) Οι φοιτητές-πολίτες κρατών μελών της Ευρωπαϊκής Ένωσης και τρίτων κρατών, οι οποίοι σπουδάζουν σε ημεδαπό ΑΕΙ στα πλαίσια του προγράμματος κινητικότητας της Ευρωπαϊκής Ένωσης «Erasmus» για όσο χρόνο διαρκεί η φοίτησή τους στο ημεδαπό ΑΕΙ.
### Χρώμα
Μέχρι το 2011 το χρώμα του ΔΕΕ άλλαζε κάθε ακαδημαϊκό έτος, για λόγους ελέγχου:

* 2003 - 2004: Γαλάζιο
* 2004 - 2005: Κίτρινο
* 2005 - 2006: Άσπρο
* 2006 - 2007: Πορτοκαλί
* 2007 - 2008: Γκρι
* 2008 - 2009: Μπεζ
* 2009 - 2010: Γαλάζιο
* 2010 - 2011: Ροζ

Από το ακαδημαϊκό έτος 2011-12 το δελτίο ειδικού εισιτηρίου εντάχθηκε στις ακαδημαϊκές ταυτότητες με ισχύ ανάλογη με την μέγιστη διάρκεια φοίτησης κατά περίπτωση (ν+2 ή 3). 

Στις περισσότερες φυσικές (χάρτινες) κάρτες απεριορίστων πλέον απαιτείται μόνον η επαναγορά τους με την επίδειξη της ακαδημαϊκής ταυτότητας. Σε ορισμένες περιπτώσεις, όταν πρόκειται για κάρτες-ηλεκτρονικά εισιτήρια, (δηλ. επικυρώνεται και μπορεί να φορτιστεί με μια γκάμα προϊόντων, όπως η ATH.ENA. card του ΟΑΣΑ), οι κάτοχοι πρέπει να ανανεώνουν την έκπτωσή τους άπαξ ετησίως.

## Παραπομπές


## Εξωτερικοί σύνδεσμοι

*Ηλεκτρονική Υπηρεσία Απόκτησης Δελτίου Ειδικού Εισιτηρίου
Οργανισμοί Αστικών Συγκοινωνιών:
*Αθηνών
*Θεσσαλονίκης

Κατηγορία:Εκπαίδευση
Κατηγορία:Μεταφορές στην Ελλάδα
Φιλόιμεα Τελίτο

Ο  Σερ **Φιλόιμεα Τελίτο** (*Sir Filoimea Telito*, 19 Μαρτίου 1945- 11 Ιουλίου 2011)  ήταν ο Γενικός Κυβερνήτης του Τουβαλού από το 2005 ως το 2010. Κατάγεται από το νησί Βαϊτούπου. Υπήρξε διευθυντής σε σχολείο και πάστορας σε εκκλησία, προτού οριστεί εκπρόσωπος της Βασίλισσας της Αγγλίας στο Τουβαλού (Γενικός Διοικητής).  Ανέλαβε καθήκοντα στις 15 Απριλίου του 2005.

Τον Ιούνιο του 2006 απηύθυνε λόγο κατά τη δεύτερη σύνοδο κορυφής της Γαλλίας και των χωρών του Ειρηνικού , η οποία διεξήχθη στο Παρίσι.  Τον διαδέχτηκε στο αξίωμα του Γενικού Διοικητή του Τουβαλού ο Ιάκομπα Ιταλέλι, στις 16 Απριλίου 2010.

Πέθανε έπειτα από καρδιακό επεισόδιο, στις 11 Ιουλίου 2011 και κηδεύτηκε στο Φουναφούτι 3 ημέρες μετά. Σε ένδειξη σεβασμού, όλες οι δραστηριότητες της κυβέρνησης σταμάτησαν.

## Παραπομπές


Τελιτο
Ζακ Σιλά

Ο **Ζακ Σιλά** (Jacques Hughs Sylla) ήταν πολιτικός από τη Μαδαγασκάρη. Έγινε Πρωθυπουργός της χώρας το Φεβρουάριο του 2002 και διατηρήθηκε στο αξίωμα ως το 2007.
Επί προεδρίας Αλμπέρ Ζαφί , το 1993 - 1996 χρημάτισε Υπουργός Εξωτερικών. Διατηρήθηκε στην πρωθυπουργία μέχρι το 2007, οπότε και τον διαδέχθηκε ο Σαρλ Ραμπεμανανζαρά. Τον Οκτώβριο του ιδίου έτους έγινε Πρόεδρος της Εθνοσυνέλευσης.

## Βιογραφία
Γεννήθηκε το 1946 στο νησί Σάντα Μαρία και είναι γιος του Αλμπέρ Σιλά, που διετέλεσε Υπουργός Εξωτερικών επί θητείας του πρώτου Προέδρου του νησιού, Φιλιμπέρ Τσιρανάνα, ως το θάνατό του σε αεροπορικό δυστύχημα τον Ιούλιο του 1967. Ο Σιλά έχει διπλή, γαλλική και μαλαγασική υπηκοότητα.
## Πολιτική καριέρα
Ακολουθώντας τα βήματα του πατέρα του, ο Σιλά έγινε Υπουργός Εξωτερικών το 1993 και διατηρήθηκε στο αξίωμα ως το 1996. Κατά την κρίση του 2001 υποστήριξε το Μαρκ Ραβαλομανάνα και έθεσε την υπόθεση του ποιος είχε κερδίσει τις προεδρικές εκλογές (ο Ραβαλομανάνα ή ο Ντιντιέ Ρατσιράκα) στο Συνταγματικό Δικαστήριο. Στις 26 Φεβρουαρίου του 2002, εν μέσω της κρίσης, ο Ραβολομανάνα διόρισε το Σιλά στην πρωθυπουργία, έχοντας ο ίδιος ανακηρυχθεί Πρόεδρος λίγες μέρες νωρίτερα. Ο διορισμός του Καθολικού Σιλά έγινε με υπόδειξη του καρδιναλίου Ραμαχολιμιχάζο.. Στις 9 Μαΐου του 2002 ο Σιλά επαναδιορίστηκε επίσημα στο αξίωμα του Πρωθυπουργού.

Αργότερα το 2002 έγινε Γενικός γραμματέας του κυβερνώντος κόμματος Tiako I Madagasikara (TIM). Ήταν η πρώτη φορά που τέθηκε επικεφαλής πολιτικού κόμματος.
Παραιτήθηκε από την πρωθυπουργία στις 19 Ιανουαρίου του 2007 και η παραίτησή του έγινε αποδεκτή από τον Πρόεδρο. Στις 20 Ιανουαρίου του 2007 ορκίστηκε στη θέση του ο Σαρλ Ραμπεμανανζαρά .

Στις βουλευτικές εκλογές το Σεπτέμβριο του 2007 ο Σιλά κατήλθε ως υποψήφιος στην εκλογική περιφέρεια της Σάντα Μαρία κερδίζοντας με 51,04% των ψήφων. Στις 23 Οκτωβρίου του 2007 εξελέγη ως μοναδικός υποψήφιος στο αξίωμα του Προέδρου της Εθνοσυνέλευσης με 123 ψήφους έναντι 1 λευκής ψήφου.

Κατά την πολιτική κρίση του 2009, ο Σιλά έλαβε μέρος στις διαπραγματεύσεις μεταξύ του προέδρου Ραβαλομανάνα και του ηγέτη της αντιπολίτευσης, Αντρί Ραζοελίνα στις 24 Φεβρουαρίου 2009. Στις 14 Μαρτίου στη διάρκεια πορείας προσχώρησε στην αντιπολίτευση και ζήτησε ευθέως την παραίτηση του Ραβαλομανάνα .

Ο Ραζοελίνα διόρισε τον Σιλά προσωρινό πρόεδρο του κοινοβουλίου στις 8 Σεπτεμβρίου 2009.

Πέθανε στις 26 Δεκεμβρίου 2009 έπειτα από μακροχρόνια ασθένεια.

## Παραπομπές


Σιλα Ζακ
Κολουέι Ο' Μπράιεν

Ο **Κολουέι Ο' Μπράιεν** (*Kolouei O'Brien*, 1939 – 11 Μαΐου 2015) ήταν πολιτικός στο Τοκελάου, ο οποίος διετέλεσε τρεις φορές αρχηγός της Κυβέρνησης.

Έγινε αρχηγός Κυβερνήσεως για πρώτη φορά τον Φεβρουάριο του 2000 και διατηρήθηκε στο αξίωμα μέχρι το 2001. Επίσης, χρημάτισε αρχηγός Κυβερνήσεως και από τον Φεβρουάριο του 2003 ως το 2004, όπως επίσης από τις 17 Φεβρουαρίου 2006 έως τον Φεβρουάριο του 2007. Στο αξίωμα τον διαδέχθηκε ο Κουρέσα Νασάου.

Είχε γεννηθεί το 1939 στο Φακαόφο και απεβίωσε εκεί στις 11 Μαΐου 2015.

## Θητείες στην πρωθυπουργία
* 2000—2001
* 2003—2004
* 2006—2007

## Παραπομπές


Ομπραιεν, Κο
Δημήτριος Λούνδρας

Ο **Δημήτριος Λούνδρας** (6 Σεπτεμβρίου 1885 - 15 Φεβρουαρίου 1970) ήταν υποναύαρχος και αθλητής από την Αθήνα, τρίτος Ολυμπιονίκης το 1896.

## Βιογραφικά στοιχεία

Υπήρξε υποναύαρχος του Πολεμικού Ναυτικού με συμμετοχή στο κίνημα του 1935.

Συμμετείχε στους Ολυμπιακούς Αγώνες του 1896 στην Αθήνα, ως μέλος της ομάδας του δίζυγου του Εθνικού Γ.Σ. μαζί με τους Ι. Χρυσάφη, Ι. Μητρόπουλο και Φ. Καρβελά, καταλαμβάνοντας την τρίτη θέση, και για αυτό θεωρείται επίσημα χάλκινος Ολυμπιονίκης. Καθώς ήταν σε ηλικία 10 ετών και 218 ημερών θεωρείται μέχρι και σήμερα ο νεότερος αθλητής και ο νεότερος Ολυμπιονίκης στην ιστορία των Ολυμπιακών Αγώνων - αν και αυτό αμφισβητείται λόγω της συμμετοχής ενός νεαρού αγοριού από τη Γαλλία ως πηδαλιούχου στους Ολυμπιακούς Αγώνες του 1900, το οποίο εκτιμάται ότι ήταν 7 έως 10 ετών, αλλά σύμφωνα με άλλες εκτιμήσεις μπορεί να πλησίαζε τα 12 έτη.

Διετέλεσε πρόεδρος της Ελληνικής Σκοπευτικής ομοσπονδίας ενώ το 1964 τιμήθηκε από τη Γενική Γραμματεία αθλητισμού για την προσφορά του στον αθλητισμό με το παράσημο του *Ανωτέρου ταξιάρχου του τάγματος Γεωργίου του Α' *.

Το 1936 διορίστηκε νομάρχης Λέσβου, παραιτήθηκε όμως λίγους μήνες αργότερα.

Απεβίωσε το 1970 και κηδεύτηκε στις 16 Φεβρουαρίου 1970. Γιος του ήταν ο αξιωματικός του Πολεμικού Ναυτικού, Κώστας Λούνδρας, σύζυγος της Ελένης Βλάχου.

## Παραπομπές


Κατηγορία:Έλληνες αθλητές της ενόργανης γυμναστικής
Κατηγορία:Έλληνες χάλκινοι Ολυμπιονίκες
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Κατηγορία:Νομάρχες Λέσβου
Κατηγορία:Έλληνες αξιωματικοί του Πολεμικού Ναυτικού
Κατηγορία:Ανώτερος Ταξιάρχης του Τάγματος του Γεωργίου Α΄
Ευσέβιος της Καισαρείας

Ο **Ευσέβιος ο Καισαρείας** (*Εὐσέβιος τῆς Καισαρείας*) (265 – 340), γνωστός και ως **Εὐσέβιος τοῦ Παμϕίλου**, ήταν χριστιανός επίσκοπος στην Καισάρεια της Παλαιστίνης, εξηγητής και ιστορικός. Συνήθως αναφέρεται ως ο *πατέρας της εκκλησιαστικής ιστορίας* λόγω του έργου του, της καταγραφής της ιστορίας στις απαρχές της Χριστιανικής εκκλησίας, που είναι γνωστό ως *[[Εκκλησιαστική Ιστορία (Ευσέβιου)|Εκκλησιαστική Ιστορία]]*, ενώ είχε συντάξει και δίτομο ιστορικό χρονικό με τον τίτλο *[[Παντοδαπή Ιστορία]]*.. Ο Ευσέβιος υπήρξε ηγετική μορφή του μετριοπαθούς αρειανικού κινήματος των Ομοιουσιανών.

## Θάνατος
Όπως και η γέννησή του, η ακριβής ημερομηνία του θανάτου του Ευσέβιου είναι άγνωστη. Ωστόσο, υπάρχει γραπτή απόδειξη από ένα συμβούλιο στην Αντιόχεια ότι από τη χρονιά 341 ο διάδοχός του, Ακάκιος, είχε ήδη τελέσει τη θέση του δεσπότη. Ο Σωκράτης ο Σχολαστικός και ο Σωζομενός γράφουν για τον θάνατο του Ευσέβιου, και τον τοποθετούν πριν το θάνατο τού γιου τού Κωνσταντίνου (του Κωνσταντίνου Β΄ ή Κωνσταντίνου του Νεότερου), ο οποίος συνέβη στις αρχές του 340. Επίσης, αναφέρουν ότι ο θάνατός το επήλθε μετά το δεύτερο εξορισμό του Αθανασίου της Αλεξάνδρειας, ο οποίος ξεκίνησε στα μέσα του 339, πράγμα που σημαίνει ότι πέθανε το διάστημα ανάμεσα του δεύτερου μισού του 339 και τις αρχές του 340.

## Έργα του Ευσέβιου Καισαρείας σε νεοελληνική απόδοση
*Ευσέβιος Καισαρείας, Εκκλησιαστική Ιστορία, εισαγωγή, μτφρ. σχόλια, Παναγιώτης Χρήστου, τόμ. 1-3, Πατερικαί εκδόσεις *Γρηγόριος Παλαμάς*, Θεσ/νίκη, 1977-1978.
*Ευσέβιος Καισαρείας, ΄΄Εις τον Κωνσταντίνον Τριακονταετηρικός, Εις τον βίον Κωνσταντίνου, εισαγωγή, μτφρ. σχόλια, Παναγιώτης Χρήστου, τόμ. 4, εκδ. Πατερικαί εκδόσεις *Γρηγόριος Παλαμάς, Θεσ/νίκη, 1982.*

## Παραπομπές


## Εξωτερικοί σύνδεσμοι

* Encyclopædia Britannica 2006, λήμμα "Eusebius Of Caesarea.", Encyclopædia Britannica Premium Service, στην αγγλική http://www.britannica.com/eb/article-9033282 .

Κατηγορία:Χριστιανοί απολογητές
Κατηγορία:Αχιλιασμός
Κατηγορία:Αρειανισμός
Κατηγορία:Βυζαντινοί του 4ου αιώνα
Κατηγορία:Επίσκοποι του 4ου αιώνα
Γκάρι Γουίνογκραντ

Ο **Γκάρι Γουίνογκραντ** (*Garry Winogrand*, Νέα Υόρκη 1928 - Λος Άντζελες 1984) γεννήθηκε στη Νέα Υόρκη το 1928 και σπούδασε αρχικά ζωγραφική (City College) και κατόπιν φωτογραφία στο πανεπιστήμιο Κολούμπια (Columbia University) της Νέας Υόρκης. Ξεκίνησε να φωτογραφίζει το 1946 όταν υπηρετούσε στην πολεμική αεροπορία των Η.Π.Α. 
Ο Γουίνογκραντ επηρεάστηκε από το φωτογραφικό έργο του Γουόλκερ Έβανς (Walker Evans) αλλά και του Ρόμπερτ Φράνκ (Robert Frank). Οι  φωτογραφίες του είναι τύπου «φωτορεπορτάζ» με εικόνες της καθημερινής ζωής στην Αμερική και είναι συχνά άκρως πολιτικοποιημένες. Ο Γουίνογκραντ δούλεψε σχεδόν αποκλειστικά με 35mm φωτογραφικές κάμερες. Το 1970 είναι πια πολύ γνωστός φωτογράφος, με σημαντικές εκθέσεις και το πρώτο του βιβλίο "The Animals", αλλά και πολύ φημισμένος δάσκαλος φωτογραφίας. Δίδαξε σε πολλά πανεπιστήμια και εξέδωσε αρκετά ακόμη βιβλία όπως το "Public Relations", το "Stock Photographs" και το "Women Are Beautiful". 
Συνέχισε να φωτογραφίζει μέχρι το τέλος της ζωής του, πέθανε από καρκίνο το 1984 στο Λος Άντζελες.

## Παραπομπές


## Εξωτερικοί σύνδεσμοι
*Garry Winogrand
*Φωτογραφικό αφιέρωμα

Κατηγορία:Αμερικανοί φωτογράφοι
Πίρι Ρέις

Ο **Πίρι Ρέις** (Pîrî Reis, Ahmet Muhiddin Piri, Ahmet ibn-i el-Haç Mehmet El Karamani. περ.1470-1554) ήταν διάσημος Οθωμανός ναυτικός, ναύαρχος και συγγραφέας μιας λεπτομερειακής μελέτης για τη Μεσόγειο με τίτλο *[[Κιτάμπ Μπαχρίγιε]]*.

## Βιογραφία
Ο Πίρι Ρέις Ήταν ανιψιός του Κεμάλ Ρέις, ενός πειρατή που έγινε διάσημος για τις μαχητικές του ικανότητες σε ναυμαχίες. Ο Πίρι Ρέις σαλπάρισε με το θείο του και έμαθε δίπλα του την πειρατική τέχνη από το 1487 ως το 1493. Ο βασικός τους στόχος στη Μεσόγειο, όπου έγινε και θρυλικό το όνομά τους, ήταν κάτι ανάμεσα στην πειρατεία και την υπεράσπιση των οθωμανικών συμφερόντων στις θάλασσες. Άλλωστε κάτι τέτοιο αποτελούσε κοινή πρακτική τόσο για τους Άγγλους όσο και για τους Γάλλους και Ισπανούς θαλασσοκράτορες της εποχής.

Το 1495 ο Κεμάλ Ρέις έλαβε επίσημο φιρμάνι από τον σουλτάνο Βαγιαζίτ Β' (1481-1512), να συνδεθεί με την τουρκική πολεμική αρμάδα με το βαθμό του ναυάρχου. Πήρε μαζί του και τον ανιψιό του, ο οποίος επίσης εντάχθηκε με τον ίδιο βαθμό. Με αυτόν τον τρόπο οι δυο κουρσάροι έγιναν ναύαρχοι. Η συμμετοχή τους στις μάχες ενάντια στη βενετσιάνικη αρμάδα ήταν εντυπωσιακή (1500-1502). Τα μεγάλα πλεονεκτήματα που αποκόμισε η Οθωμανική αυτοκρατορία από τη Συνθήκη της Βενετίας, οφείλονται κυρίως στη γενναιότητα των δύο ναυτικών.

[thumb|right|261px|Η [Ρόδος από το *Kitab-i Bahriye*. Πίρι Ρέις 1526]]

Μετά το θάνατο του θείου του σε μια ναυμαχία το 1502, ο Πίρι Ρέις ξεκίνησε μια νέα καριέρα ως χαρτογράφος. Λάτρης της τελειότητας ο Πίρι Ρέις δεν μπορούσε να ανεχθεί λάθη στη σχεδίασή του. Στον περίφημο πορτολάνο που σχεδίασε το 1513 χρησιμοποίησε ως πηγές διάφορους παλαιότερους χάρτες οι οποίοι, σύμφωνα με τον ίδιο, προέρχονται από τον Χριστόφορο Κολόμβο και άλλους, που χρονολογούνται στην εποχή του Μεγάλου Αλεξάνδρου. Οι χάρτες που του αποδίδονται είναι διάσημοι για την ακρίβεια της προβολής τους.

## Βιβλιογραφία
* Loupis D. K., «Piri Reis's Book on Navigation (Kitab-i Bahriye) as a Geography Handbook: Ottoman Efforts to produce an Atlas during the Reign of Sultan Mehmed IV (1648-1687)», στο *The Portolan* (Washington Map Society) – 52, 2001/2
* ΓΝΩΣΤΟΙ ΑΓΝΩΣΤΟΙ ΕΛΛΗΝΕΣ (ΕΞΩΜΟΤΕΣ) ΤΗΣ ΟΘΩΜΑΝΙΚΗΣ ΑΥΤΟΚΡΑΤΟΡΙΑΣ, Φώτης Βρακάς, εκδόσεις

## Σημειώσεις


## Εξωτερικοί σύνδεσμοι

Κατηγορία:Οθωμανοί χαρτογράφοι
Κατηγορία:Οθωμανοί γεωγράφοι
Κατηγορία:Οθωμανοί εξερευνητές
Κατηγορία:Θαλασσοπόροι εξερευνητές
Κατηγορία:Σουλεϊμάν Α΄ ο Μεγαλοπρεπής
Κατηγορία:Ναύαρχοι της Οθωμανικής Αυτοκρατορίας
ΕΚΚΑ

Το αρκτικόλεξο **ΕΚΚΑ** μπορεί να αναφέρεται:

* στην Εθνική και Κοινωνική Απελευθέρωση, ελληνική αντιστασιακή οργάνωση κατά την διάρκεια της Γερμανοϊταλικής κατοχής.
* στην Ένωση Κριτικών Κινηματογράφου Αθηνών
Filler

**Filler** (δηλαδή «γέμισμα» σε ελεύθερη απόδοση) λέγεται ένα επεισόδιο μιας (τηλεοπτικής συνήθως) σειράς που αποκλίνει από το βασικό θεματικό πυρήνα και προβάλλει άσχετα γεγονότα που χαρακτηρίζονται όμως από την θεματική της σειράς. Δεν συνεισφέρει κάτι στη βασική πλοκή και δεν είναι απαραίτητο για να την κατανοήσει κάποιος. Χρησιμοποιείται συνήθως για να ενδυναμώσει κάποια ιστορία που χαρακτηρίζεται από αδυναμία στην πλοκή ή καμιά φορά για να εμπλουτίσει τις γνώσεις μας πάνω σε κάποιον δευτερεύοντα χαρακτήρα του οποίου η προσωπική ιστορία δεν μπορεί να ενταχθεί ομαλά στην κυρίως πλοκή.

Αν και συχνά ανεκτά, τα fillers δέχονται συχνά έντονη κριτική από τους φίλους των σειρών για απαράδεκτες αποκλίσεις από την κυρίως πλοκή και για απρόσεκτη χρήση των χαρακτήρων, καθώς πράξεις τους στα fillers θα μπορούσαν να προκαλέσουν συνέπειες στο μέλλον και αντίθετα ξεχνιούνται αμέσως.

## Anime Fillers

Ο όρος Filler χρησιμοποιείται συχνά για να χαρακτηρίσει ορισμένα επεισόδια anime σειρών (ιαπωνικά κινούμενα σχέδια) που βασίζονται σε manga (ιαπωνικά κόμικ). Καθώς ένα επεισόδιο anime μπορεί να αντιστοιχεί σε μερικά κεφάλαια του manga, τα fillers χρησιμεύουν στο να δώσουν χρόνο στο manga να προχωρήσει μπροστά, ώστε να μπορέσει να τροφοδοτήσει αργότερα το anime με υλικό.

Για παράδειγμα, μπορεί σε μια anime σειρά δράσης, να υπάρξει ένα filler που να αφηγείται την εκδρομή των ηρώων σε μια παραλία, χωρίς αυτή η εκδρομή όμως να επηρεάζει τα βασικά τεκταινόμενα της σειράς. 

Συχνά τα fillers σχετίζονται με το περιττό και με το χαμηλής ποιότητας και γι'αυτό, επί το πλείστον, είναι ανεπιθύμητα. Δέχονται την ίδια κριτική με τα αντίστοιχα των τηλεοπτικών σειρών. Επιπροσθέτως, αν υπάρχει ελάχιστη επικοινωνία μεταξύ δημιουργών anime και manga, μπορεί οι πρώτοι να παρέμβουν έτσι στην πλοκή που να δημιουργήσει προβλήματα στους δεύτερους ή να τους ρίξει σε αντιφάσεις. Συχνά για να μην συμβεί αυτό αναγκαστικά οι δημιουργοί του anime περιορίζονται πολύ στο είδος ιστοριών που μπορούν να παράγουν και στο πλήθος χαρακτήρων που μπορούν να χρησιμοποιήσουν, με αποτέλεσμα να δημιουργούν υλικό χαμηλής ποιότητας. Αρκετές σειρές δεν επέστρεψαν ποτέ ξανά στο manga, και κάποιες αναγκάστηκαν να σταματήσουν την προβολή τους μετά την πτώση του ενδιαφέροντος για αυτές μετά από μακροσκελή κύκλο fillers.

Κατηγορία:Κινηματογραφικά είδη
Ανάπτυξη (μουσική)

[μικρογραφία|Ανάπτυξη Θέματος σονάτας σε Σολ Ματζόρε του [Γιόζεφ Χάυντν|Χάυντν]]

**Ανάπτυξη** στη μορφολογία της μουσικής ονομάζεται το τμήμα εκείνο ενός έργου ή ενός μέρους έργου, που ακολουθεί την έκθεση και στο οποίο ο συνθέτης επεξεργάζεται με ποικίλους τρόπους το θέμα ή τα θέματα του έργου ή κάποια από τα μοτίβα τους. Ανάπτυξη υπάρχει στα έργα που είναι γραμμένα στη φόρμα σονάτας και στις φούγκες. Χαρακτηριστικό της ανάπτυξης είναι το πέρασμα από πολλές τονικότητες, που δημιουργούν αίσθημα τονικής αστάθειας, και η απουσία νέου θεματικού υλικού. Στο τέλος η ανάπτυξη καταλήγει στην αρχική τονικότητα για την επανέκθεση του θέματος και την κατάληξη του έργου. 

Αναπτυξη
Έκθεση (μουσική)

[μικρογραφία|Έκθεση Σονάτας σε Σολ Ματζόρε του [Γιόζεφ Χάυντν|Χάυντν]]
**Έκθεση** στη μορφολογία της μουσικής ονομάζεται το τμήμα εκείνο ενός έργου ή ενός μέρους έργου, στο οποίο ο συνθέτης παρουσιάζει ατόφιο το θέμα ή τα θέματα του έργου. Αν υπάρχουν δύο θέματα, το πρώτο παρουσιάζεται στη βασική τονικότητα του έργου και το δεύτερο στην τονικότητα της δεσπόζουσας (V βαθμίδα), αν η βασική τονικότητα είναι μείζονα, ή στην τονικότητα της σχετικής μείζονας, αν η βασική τονικότητα είναι ελάσσονα. Χαρακτηριστικό της έκθεσης είναι η τονική σαφήνεια και σταθερότητα, που εξασφαλίζεται με το άκουσμα των κλιμάκων που αναφέρθηκαν πιο πάνω.
Η έκθεση γίνεται στην αρχή του έργου, ενώ μετά την έκθεση ακολουθεί συνήθως η ανάπτυξη, στην οποία ο συνθέτης επεξεργάζεται με ποικίλους τρόπους το θεματικό υλικό που παρουσιάστηκε στην έκθεση.

Κατηγορία:Μουσική μορφολογία
Στίβεν Πρέσσφιλντ

Ο **Στίβεν Πρέσσφιλντ** είναι Αμερικανός συγγραφέας , γράφει κυρίως ιστορικά έργα της κλασσικής εποχής.

Ο Πρέσσφιλντ έγραφε αρκετά χρόνια σενάρια για τον κινηματογράφο μέχρι να εκδώσει το πρώτο του βιβλίο, το The Legend of Bagger Vance, μυθιστόρημα που αφορά ενα αγώνα γκολφ που έγινε το 1931. Με αυτό το βιβλίο κατάφερε να γίνει γνωστός, ενώ το βιβλίο το 2000 εγινε ταινία με πρωταγωνιστή τον Γουίλ Σμιθ και τον Ματ Ντέημον.

Τα μυθιστορήματά που έχει γράψει είναι:

* Ο μύθος του Μπάγγερ Βάνς
* Οι αρετές του πολέμου (βιβλίο για τον Μέγα Αλέξανδρο)
* Οι Πύλες της Φωτιάς (βιβλίο για την Μάχη των Θερμοπυλών) ― ελλην.μετάφρ.Βασιλική Κοκκίνου ("Πατάκη")
* Άνεμοι Πολέμου (βιβλίο για τον Αλκιβιάδη)
* Οι τελευταίες Αμαζόνες
* Η ματωμένη εκστρατεία (βιβλίο για τις μάχες του Μέγα Αλέξανδρου)
* Σκοτώστε τον Ρόμελ 
* Ο επαγγελματίας 

Η πόλη της Σπάρτης τίμησε τον συγγραφέα Σ. Πρέσσφιλντ το 2003 ως επίσημο δημότη της πόλης

## Εξωτερικοί σύνδεσμοι
* Επίσημη σελίδα


Κατηγορία:Αμερικανοί μυθιστοριογράφοι
Κατηγορία:Αμερικανοί συγγραφείς
Δουκάγγιος

Ο **Δουκάγγιος** (Charles du Fresne, sieur du Cange ή Du Cange, 18 Δεκεμβρίου 1610 – 23 Οκτωβρίου 1688) ήταν διακεκριμένος Γάλλος φιλόλογος και ιστορικός του Μεσαίωνα και της Βυζαντινής Αυτοκρατορίας. 

Λαμβάνοντας τη μόρφωσή του από Ιησουίτες, ο Δουκάγγιος σπούδασε νομική και άσκησε το επάγγελμα για αρκετά χρόνια πριν αναλάβει αξιώματα. Έγραψε λεξικά για τη μεσαιωνική λατινική και την ελληνική γλώσσα, το τρίτομο *Glossarium mediae et infimae Latinitatis*(1678) και το *Glossarium mediae et infimae Graecitatis*.

## Παραπομπές


Κατηγορία:Γάλλοι φιλόλογοι
Κατηγορία:Γλωσσολογία
Κατηγορία:Ελληνιστές